stanford-oval/wikipedia huggingface dataset:
อัลฟอนโซ เดวีส์

| 0 | 1 | 2 | 3 |
| --- | --- | --- | --- |
 เดวีส์กับไบเอิร์นมิวนิกใน ค.ศ. 2019
ข้อมูลส่วนตัว
ชื่อเต็ม:  อัลฟอนโซ บอยล์ เดวีส์
วันเกิด:   (2000-11-02) 2 พฤศจิกายน ค.ศ. 2000 (24 ปี)
สถานที่เกิด:  บูดูบูราม กานา
ส่วนสูง:  1.81 เมตร (5 ฟุต 11 นิ้ว)
ตำแหน่ง:  แบ็กซ้าย, ปีก
ข้อมูลสโมสร
สโมสรปัจจุบัน:  ไบเอิร์นมิวนิก
หมายเลข:  19
สโมสรเยาวชน
2005:  เอ็ดมันตันอินเตอร์เนชันนัลส์
2006–2014:  เอ็ดมันตันสไตรเกอส์
2015–2016:  ไวต์แคปส์เรซิเดนซี
สโมสรอาชีพ*
| ปี |  ทีม |  ลงเล่น |  (ประตู) |
| 2016 |  แวนคูเวอร์ไวต์แคปส์ 2 |  11 |  (2) |
| 2016–2018 |  แวนคูเวอร์ไวต์แคปส์ |  65 |  (8) |
| 2019 |  ไบเอิร์นมิวนิก 2 |  6 |  (0) |
| 2019– |  ไบเอิร์นมิวนิก |  92 |  (5) |
ทีมชาติ‡
| 2016 |  แคนาดา อายุไม่เกิน 17 ปี |  2 |  (1) |
| 2016 |  แคนาดา อายุไม่เกิน 20 ปี |  1 |  (0) |
| 2017– |  แคนาดา |  37 |  (13) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 พฤศจิกายน 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 1 ธันวาคม 2022
อัลฟอนโซ บอยล์ เดวีส์ (อังกฤษ: Alphonso Boyle Davies; เกิดวันที่ 2 พฤศจิกายน ค.ศ. 2000) เป็นนักฟุตบอลอาชีพชาวแคนาดาที่เล่นในตำแหน่งแบ็กซ้ายหรือปีกให้กับไบเอิร์นมิวนิกในบุนเดิสลีกาและทีมชาติแคนาดา
เดวีส์เป็นผู้เล่นคนแรกที่เกิดในคริสตทศวรรษ 2000 ที่ได้ลงเล่นในเมเจอร์ลีกซอกเกอร์ เขาย้ายจากแวนคูเวอร์ไวต์แคปส์ไปยังไบเอิร์นมิวนิกในเดือนมกราคม ค.ศ. 2019 แบบไม่มีค่าตัว และเซ็นสัญญาจนถึง ค.ศ. 2023 เขาได้รับรางวัลผู้เล่นหน้าใหม่ยอดเยี่ยมประจำบุนเดิสลีกา ฤดูกาล 2019–20
ในเดือนมิถุนายน ค.ศ. 2017 เขากลายเป็นผู้เล่นอายุน้อยที่สุดที่ได้ลงเล่นให้กับทีมชาติแคนาดา เขาทำสองประตูในนัดที่พบกับเฟรนช์เกียนาในคอนคาแคฟโกลด์คัพปี 2017 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติแคนาดา ผู้เล่นอายุน้อยที่สุดที่ทำประตูในคอนคาแคฟโกลด์คัพ และผู้เล่นคนแรกที่เกิดในคริสตทศวรรษ 2000 ที่ทำประตูในรายการแข่งขันหลักระดับทวีป
ชีวิตช่วงต้น

เดวีส์เกิดที่ค่ายลี้ภัยบูดูบูรามในประเทศกานา บิดามารดาเป็นชาวไลบีเรีย เดิมที เดเบ เดวีส์ (บิดา) และวิกตอเรีย เดวีส์ (มารดา) เคยอาศัยในมอนโรเวีย เมืองหลวงของประเทศไลบีเรีย ต่อมาได้ลี้ภัยในช่วงสงครามกลางเมืองไลบีเรียครั้งที่สองพร้อมกับชาวไลบีเรียอีก 450,000 คน เมื่ออัลฟอนโซอายุได้ 5 ขวบ ครอบครัวของเขาได้ย้ายไปอาศัยที่เอ็ดมันตันในประเทศแคนาดา ในวันที่ 6 มิถุนายน ค.ศ. 2017 เขาได้รับสัญชาติแคนาดา เขามีพี่น้องทั้งหมด 6 คน โดยเขาเป็นบุตรลำดับที่ 4
เดวีส์เข้าศึกษาที่โรงเรียนมัธยมต้นเซนต์นิโคลัสคาทอลิกในเขตโรงเรียนคาทอลิกเอ็ดมันตัน เพื่อนร่วมทีมฟุตบอลโรงเรียนของเขา ออเนสฟอร์ ฮามิส กล่าวว่า "ฟุตบอลเป็นสิ่งที่เขาต้องการ แต่ภาษานั้นยังคงเป็นปัญหา" เพื่อนร่วมชมรมละครชาวแคนาดาที่อพยพมาจากไลบีเรียและเป็นเพื่อนสนิทกับเขา เชอร์นอ ฟานบูลเล กล่าวว่า เขาพูดภาษาอังกฤษแบบไลบีเรีย
สโมสรอาชีพ > เยาวชน

ในช่วงวัยเด็กที่เอ็ดมันตัน เดวีส์เริ่มเล่นฟุตบอลกับฟรีฟุตตี ลีกฟุตบอลหลังเลิกเรียนสำหรับนักเรียนประถมในเมืองที่ไม่สามารถลงทะเบียนค่าใช้จ่ายและอุปกรณ์ หลังจากที่เล่นให้กับเอ็ดมันตันอินเตอร์เนชันนัลส์และเอ็ดมันตันสไตรเกอส์ เดวีส์ในวัย 14 ปี ย้ายไปไวต์แคปส์เรสซิเดนซีเมื่อ ค.ศ. 2015
สโมสรอาชีพ > ไวต์แคปส์ 2

หลังจากที่ย้ายร่วมแวนคูเวอร์ไวต์แคปส์ในช่วงก่อนเปิดฤดูกาล 2016 เขาได้เซ็นสัญญากับทีมสำรองในยูไนเต็ดซอกเกอร์ลีกเมื่อวันที่ 23 กุมภาพันธ์ ค.ศ. 2016 เขากลายเป็นผู้เล่นอายุน้อยที่สุดที่เซ็นสัญญาในยูไนเต็ดซอกเกอร์ลีก ด้วยวัยเพียง 15 ปี 3 เดือน เดวีส์ลงเล่นระดับอาชีพครั้งแรกในเดือนเมษายน ค.ศ. 2016 ด้วยวัยเพียง 15 ปี 5 เดือน ในวันที่ 15 พฤษภาคม ค.ศ. 2016 เขาทำประตูแรกในระดับอาชีพ ทำให้เขากลายเป็นผู้เล่นอายุน้อยที่สุดที่ทำประตูในยูไนเต็ดซอกเกอร์ลีก ด้วยวัยเพียง 15 ปี 6 เดือน สำหรับในฤดูกาล 2016 เขาทำสองประตูจากการลงเล่น 11 นัดในยูไนเต็ดซอกเกอร์ลีก
สโมสรอาชีพ > แวนคูเวอร์ไวต์แคปส์

เดวีส์มีชื่อในทีมไวต์แคปส์สำหรับการแข่งขันคะเนเดียนแชมเปียนชิปฤดูกาล 2016 โดยมีสัญญาระยะสั้น วันที่ 1 มิถุนายน ค.ศ. 2016 เขาลงเล่นนัดแรกให้กับทีมชุดใหญ่ในเลกแรกของแชมเปียนชิปนัดที่พบกับออตตาวาฟิวรี และได้ลงเล่นในเลกที่สองที่แวนคูเวอร์
วันที่ 15 กรกฎาคม ค.ศ. 2016 เดวีส์เซ็นสัญญากับทีมชุดใหญ่จนถึงปี 2018 โดยมีตัวเลือกในการขยายสัญญาจนถึงฤดูกาล 2019 และ 2020 ณ เวลาที่เซ็นสัญญา เขากลายเป็นผู้เล่นอายุน้อยที่สุดที่อยู่ในเมเจอร์ลีกซอกเกอร์ในตอนนั้น และเป็นผู้เล่นอายุน้อยที่สุดอันดับที่สามที่เซ็นสัญญาในเมเจอร์ลีกซอกเกอร์ เดวีส์ลงเล่นนัดแรกในเมเจอร์ลีกซอกเกอร์เมื่อวันที่ 16 กรกฎาคม ค.ศ. 2016 ทำให้เขากลายเป็นผู้เล่นอายุน้อยที่สุดอันดับที่สองที่ลงเล่นในเมเจอร์ลีกซอกเกอร์ รองจากเฟรดดี อาดู ในเดือนกันยายน ค.ศ. 2016 เขาทำประตูแรกให้กับทีมชุดใหญ่ในคอนคาแคฟแชมเปียนส์ลีก ฤดูกาล 2016–17 นัดที่พบกับสปอร์ติงแคนซัสซิตี เขายิงประตูในช่วงทดเวลาช่วยให้ทีมผ่านเข้าสู่รอบแพ้คัดออก และในเดือนเดียวกันนี้เอง เขากลายเป็นผู้เล่นอายุน้อยที่สุดอันดับที่สองที่ลงเล่นเป็นตัวจริงในเมเจอร์ลีกซอกเกอร์ ในนัดที่พบกับโคโลราโดแรปิดส์ วันที่ 2 ตุลาคม ค.ศ. 2016 เขายิงลูกโทษในนัดที่พบกับซีแอตเทิลซาวเดอส์ ระหว่างฤดูกาล 2016 เดวีส์ลงเล่นในเมเจอร์ลีกซอกเกอร์ 8 นัด คะเนเดียนแชมเปียนชิป 4 นัด และคอนคาแคฟแชมเปียนส์ลีก 3 นัด
หลังจากที่ทำผลงานน่าประทับใจในเมเจอร์ลีกซอกเกอร์ เดวีส์ได้รับความสนใจจากสโมสรยุโรปหลายแห่ง ซึ่งรวมถึง แมนเชสเตอร์ยูไนเต็ด เชลซี และลิเวอร์พูล เขามีชื่อติดหนึ่งใน 60 ผู้เล่นดาวรุ่งที่ดีที่สุดในโลกประจำปี 2017 ในนัดเปิดสนามฤดูกาล 2018 เขาทำประตูและแอสซิสต์ให้เคย์ คามารา ทำประตูในการพบกับมอนทรีออลอิมแพ็ค วันที่ 10 มิถุนายน ค.ศ. 2018 เขาทำหนึ่งประตูและสามแอสซิสต์ในนัดที่เอาชนะออร์แลนโดซิตี 5–2 และทำสองประตูและสองแอสซิสต์ในนัดที่เอาชนะมินเนโซตายูไนเต็ด 4–2 ในวันที่ 29 กรกฎาคม
วันที่ 29 มิถุนายน ค.ศ. 2018 เดวีส์มีชื่อติดทีมรวมดาราเมเจอร์ลีกซอกเกอร์ในเกมออลสตาร์ 2018 เมื่อวันที่ 1 สิงหาคม ในนัดที่พบกับยูเวนตุส เขาได้ลงเล่นในนัดนั้น ซึ่งสุดท้ายแล้วทีมรวมดาราพ่ายแพ้ในการยิงลูกโทษ 3–5 หลังจากที่เสมอในเวลา 1–1 เดวีส์ได้รับรางวัลผู้เล่นยอดเยี่ยมแห่งปีของสโมสรเมื่อวันที่ 24 ตุลาคม และยังได้รับรางวัลประตูยอดเยี่ยมแห่งปีของสโมสรด้วย ในนัดสุดท้ายที่เขาลงเล่นให้กับแวนคูเวอร์เมื่อวันที่ 28 ตุลาคม เขาทำสองประตูช่วยให้ทีมเอาชนะพอร์ตแลนด์ทิมเบอส์ไปได้ 2–1
ทีมชาติ > ชุดเยาวชน

แม้ว่าจะเป็นชาวไลบีเรียโดยกำเนิด เดวีส์ถูกเรียกติดค่ายทีมชาติแคนาดารุ่นอายุไม่เกิน 15 และ 18 ปีใน ค.ศ. 2014 และ 2015 ตามลำดับ ในวันที่ 17 มีนาคม ค.ศ. 2016 เขาถูกเรียกติดทีมชาติแคนาดารุ่นอายุไม่เกิน 20 ในนัดกระชับมิตรที่จะพบกับอังกฤษ ในเดือนพฤศจิกายน ค.ศ. 2016 เดวีส์ถูกเรียกทีมชาติแคนาดารุ่นอายุไม่เกิน 17 ปี ซึ่งเขาสามารถทำสองประตูใส่จาเมกาได้ เขาได้รับรางวัลผู้เล่นชายแคนาดายอดเยี่ยมรุ่นอายุไม่เกิน 17 ปีแห่งปี 2016 หลังจากที่ทำผลงานอันยอดเยี่ยมในนัดกระชับมิตร ในเดือนมีนาคม ค.ศ. 2017 เดวีส์สัมภาษณ์ว่า เขาอยากเป็นตัวแทนของแคนาดาซึ่งเป็นหนึ่งในความฝันของเขา ในปีเดียวกันนี้เอง เขาได้รางวัลผู้เล่นชายแคนาดายอดเยี่ยมรุ่นอายุไม่เกิน 17 ปีเป็นครั้งที่สอง หลังจากที่ทำผลงานอันยอดเยี่ยมกับทีมชุดใหญ่
ทีมชาติ > ชุดใหญ่

เนื่องจากเดวีส์เกิดที่กาบองและมีสัญชาติไลบีเรีย เขาจึงมีสิทธิ์เลือกเล่นให้กับทั้งทีมชาติกานาและทีมชาติไลบีเรีย อย่างไรก็ตาม วันที่ 6 มิถุนายน ค.ศ. 2017 เดวีส์ได้รับสัญชาติแคนาดา เขาจึงมีสิทธิ์ที่จะเลือกเล่นให้กับทีมชาติแคนาดาด้วยเช่นกัน ในวันเดียวกันนั้นเอง เขามีชื่อติดทีมชาติชุดใหญ่ในนัดกระชับมิตรที่จะพบกับกือราเซา นอกจากนี้ ยังมีชื่อติดทีมชาติชุดเบื้องต้น 40 คนสำหรับแข่งขันคอนคาแคฟโกลด์คัพ 2017 เมื่อเดวีส์ลงเล่นในนัดกระชับมิตรที่พบกับกือราเซา เขาได้กลายเป็นผู้เล่นอายุน้อยที่สุดที่ได้ลงเล่นให้กับทีมชาติด้วยวัยเพียง 16 ปี วันที่ 27 มิถุนายน เขามีชื่อติดทีมชุด 23 คนสุดท้ายสำหรับการแข่งขันโกลด์คัพ 2017 นัดแรกของแคนาดาในรายการแข่งขัน เดวีส์ทำสองประตูช่วยให้ทีมเอาชนะเฟรนช์เกียนา 4–2 เขาจึงกลายเป็นผู้เล่นอายุน้อยที่สุดที่ทำประตูในโกลด์คัพ ต่อมาในนัดที่สอง เขาทำประตูใส่คอสตาริกา ช่วยให้ทีมเสมอ 1–1 เขาได้รับรางวัลรองเท้าทองคำจากการเป็นผู้ทำประตูสูงสุดประจำรายการ ได้รับรางวัลผู้เล่นดาวรุ่งยอดเยี่ยมประจำรายการ และติดทีมยอดเยี่ยมประจำรายการด้วย
วันที่ 30 พฤษภาคม ค.ศ. 2019 เดวีส์มีชื่อติดทีมชาติสำหรับการแข่งขันโกลด์คัพ 2019 ต่อมาในคอนคาแคฟเนชันส์ลีก 2019–20 ลีกเอ เขาได้ลงเล่นทั้งสองนัดที่พบกับคิวบาในวันที่ 7 และ 10 กันยายน ค.ศ. 2019 โดยในนัดที่สอง เขายิงประตูชัยช่วยให้ทีมเอาชนะไปได้ 1–0 ในเดือนตุลาคม ค.ศ. 2019 เดวีส์มีส่วนช่วยให้แคนาดาสามารถเอาชนะสหรัฐได้เป็นครั้งแรกในรอบ 34 โดยเขาเป็นผู้ทำประตูแรกในนัดนั้น ช่วยให้ทีมเอาชนะไปได้ 2–0 ในเนชันส์ลีก
รูปแบบการเล่น

แม้ว่าเดวีส์จะเล่นในตำแหน่งฟูลแบ็กฝั่งซ้ายเป็นหลัก แต่เขาก็สามารถเล่นในตำแหน่งวิงส์แบ็ก กองกลางฝั่งซ้าย หรือปีกได้ เนื่องจากเขาสามารถเลี้ยงลูก สร้างสรรค์เกม ตัดเกม และวิ่งได้อย่างไม่เหน็ดเหนื่อย เขาเป็นผู้เล่นดาวรุ่งที่น่าจับตามองมากคนหนึ่งจากสื่อ
ชีวิตส่วนตัว

เขาคบหาดูใจกับจอร์ดีน ฮุยตีมา นักฟุตบอลหญิงในตำแหน่งกองหน้าของปารีแซ็ง-แฌร์แม็ง มาตั้งแต่เดือนกันยายน ค.ศ. 2017 ในเดือนกันยายน ค.ศ. 2019 เขาเข้าค่ายฝึกซ้อมของไบเอิร์นช้าและถูกปรับ 20,000 ยูโรเนื่องจากเขาไปเยี่ยมเธอที่ปารีส และในเดือนมิถุนายน ค.ศ. 2020 สื่อฝรั่งเศสระแวงว่าเดวีส์อาจสนใจที่จะได้ฮุยตีมาเซ็นสัญญากับทีมหญิงของไบเอิร์น
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| แวนคูเวอร์ไวต์แคปส์ 2 | 2016 | USL | 11 | 2 | — | — | — | — | 0 | 0 | 11 | 2 |
| แวนคูเวอร์ไวต์แคปส์ | 2016 | MLS | 8 | 0 | 4 | 0 | 3 | 1 | — | — | 15 | 1 |
| แวนคูเวอร์ไวต์แคปส์ | 2017 | MLS | 26 | 0 | 2 | 2 | 4 | 1 | 1 | 0 | 33 | 3 |
| แวนคูเวอร์ไวต์แคปส์ | 2018 | MLS | 31 | 8 | 2 | 0 | — | — | — | — | 33 | 8 |
| แวนคูเวอร์ไวต์แคปส์ | รวม | รวม | 65 | 8 | 8 | 2 | 7 | 2 | 1 | 0 | 81 | 12 |
| ไบเอิร์นมิวนิก | 2018–19 | Regionalliga Bayern | 3 | 0 | — | — | — | — | 2 | 0 | 5 | 0 |
| ไบเอิร์นมิวนิก | 2019–20 | 3. Liga | 3 | 0 | — | — | — | — | — | — | 3 | 0 |
| ไบเอิร์นมิวนิก | รวม | รวม | 6 | 0 | — | — | — | — | 2 | 0 | 8 | 0 |
| ไบเอิร์นมิวนิก | 2018–19 | บุนเดิสลีกา | 6 | 1 | 0 | 0 | 0 | 0 | — | — | 6 | 1 |
| ไบเอิร์นมิวนิก | 2019–20 | บุนเดิสลีกา | 29 | 3 | 5 | 0 | 8 | 0 | 1 | 0 | 43 | 3 |
| ไบเอิร์นมิวนิก | 2020–21 | บุนเดิสลีกา | 23 | 1 | 2 | 0 | 6 | 0 | 4 | 0 | 35 | 1 |
| ไบเอิร์นมิวนิก | 2021–22 | บุนเดิสลีกา | 22 | 0 | 1 | 0 | 7 | 0 | 1 | 0 | 31 | 0 |
| ไบเอิร์นมิวนิก | 2022–23 | บุนเดิสลีกา | 12 | 0 | 1 | 1 | 5 | 0 | 1 | 0 | 19 | 1 |
| ไบเอิร์นมิวนิก | รวม | รวม | 92 | 5 | 9 | 1 | 25 | 0 | 7 | 0 | 133 | 6 |
| รวมทั้งหมด | รวมทั้งหมด | รวมทั้งหมด | 174 | 15 | 17 | 3 | 32 | 2 | 10 | 0 | 233 | 20 |
หมายเหตุ
↑  เขาถือครองสถิตินี้จนถึงปี 2020
↑  คะเนเดียนแชมเปียนชิปและเดเอ็ฟเบ-โพคาล
1 2  ลงเล่นในคอนคาแคฟแชมเปียนส์ลีก
↑  ลงเล่นในเมเจอร์ลีกซอกเกอร์คัพ รอบเพลย์ออฟ
↑  ลงเล่นในรอบเพลย์ออฟเลื่อนชั้นสู่ 3. Liga
1 2 3 4  ลงเล่นในยูฟ่าแชมเปียนส์ลีก
1 2 3  ลงเล่นในเดเอ็ฟเอ็ล-ซูเพอร์คัพ
↑  ลงเล่นหนึ่งนัดในยูฟ่าซูเปอร์คัพ, หนึ่งนัดในเดเอ็ฟเอ็ล-ซูเพอร์คัพ, สองนัดในฟุตบอลชิงแชมป์สโมสรโลก
สถิติอาชีพ > ทีมชาติ

| แคนาดา> ปี | แคนาดา> ลงเล่น | แคนาดา> ประตู |
| --- | --- | --- |
| 2017 | 6 | 3 |
| 2018 | 3 | 0 |
| 2019 | 8 | 2 |
| 2021 | 13 | 5 |
| 2022 | 7 | 3 |
| รวมทั้งหมด | 37 | 13 |
สถิติอาชีพ > ประตูในนามทีมชาติ

| ลำดับ | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1 | 7 กรกฎาคม 2017 | เรดบูลล์อารีนา, แฮร์ริสัน สหรัฐ |  เฟรนช์เกียนา | 3–0 | 4–2 | คอนคาแคฟโกลด์คัพ 2017 |
| 2 | 7 กรกฎาคม 2017 | เรดบูลล์อารีนา, แฮร์ริสัน สหรัฐ |  เฟรนช์เกียนา | 4–2 | 4–2 | คอนคาแคฟโกลด์คัพ 2017 |
| 3 | 11 กรกฎาคม 2017 | สนามกีฬาบีบีวีเอ ฮิวสตัน สหรัฐ |  คอสตาริกา | 1–0 | 1–1 | คอนคาแคฟโกลด์คัพ 2017 |
| 4 | 10 กันยายน 2019 | ศูนย์กีฬาทรูมัน บอดเดน จอร์จทาวน์ หมู่เกาะเคย์แมน |  คิวบา | 1–0 | 1–0 | คอนคาแคฟเนชันส์ลีก 2019–20 ลีกเอ |
| 5 | 15 ตุลาคม 2019 | บีเอ็มโอฟีลด์, โทรอนโต แคนาดา |  สหรัฐ | 1–0 | 2–0 | คอนคาแคฟเนชันส์ลีก 2019–20 ลีกเอ |
| 6 | 29 มีนาคม 2021 | ไอเอ็มจีอะคาเดมี เบรเดนตัน สหรัฐ |  หมู่เกาะเคย์แมน | 4–0 | 11–0 | ฟุตบอลโลก 2022 รอบคัดเลือก |
| 7 | 29 มีนาคม 2021 | ไอเอ็มจีอะคาเดมี เบรเดนตัน สหรัฐ |  หมู่เกาะเคย์แมน | 9–0 | 11–0 | ฟุตบอลโลก 2022 รอบคัดเลือก |
| 8 | 5 มิถุนายน 2021 | ไอเอ็มจีอะคาเดมี เบรเดนตัน สหรัฐ |  อารูบา | 5–0 | 7–0 | ฟุตบอลโลก 2022 รอบคัดเลือก |
| 9 | 8 มิถุนายน 2021 | SeatGeek Stadium บริดจ์วิว สหรัฐ |  ซูรินาม | 1–0 | 4–0 | ฟุตบอลโลก 2022 รอบคัดเลือก |
| 10 | 13 ตุลาคม 2021 | BMO Field โทรอนโต แคนาดา |  ปานามา | 2–1 | 4–1 | ฟุตบอลโลก 2022 รอบคัดเลือก |
| 11 | 9 มิถุนายน 2022 | BC Place, แวนคูเวอร์ แคนาดา |  กูราเซา | 1–0 | 4–0 | คอนคาแคฟเนชันส์ลีก ฤดูกาล 2022–23 ลีกเอ |
| 12 | 9 มิถุนายน 2022 | BC Place, แวนคูเวอร์ แคนาดา |  กูราเซา | 3–0 | 4–0 | คอนคาแคฟเนชันส์ลีก ฤดูกาล 2022–23 ลีกเอ |
| 13 | 27 พฤศจิกายน 2022 | Khalifa International Stadium, Al Rayyan, กาตาร์ |  โครเอเชีย | 1–0 | 1–4 | ฟุตบอลโลก 2022 |
เกียรติประวัติ > สโมสร

ไบเอิร์นมิวนิก
บุนเดิสลีกา: 2018–19, 2019–20, 2020–21, 2021–22, 2022–23
เดเอ็ฟเบ-โพคาล: 2018–19, 2019–20
เดเอ็ฟเอ็ล-ซูเพอร์คัพ: 2020, 2022
ยูฟ่าแชมเปียนส์ลีก: 2019–20
ยูฟ่าซูเปอร์คัพ: 2020
ฟุตบอลชิงแชมป์สโมสรโลก: 2020
เกียรติประวัติ > รางวัลส่วนตัว

ผู้เล่นชายชาวแคนาดารุ่นอายุไม่เกิน 17 ปียอดเยี่ยมแห่งปี: 2016, 2017
รางวัล Bright Future คอนคาแคฟโกลด์คัพ: 2017
รางวัลรองเท้าทองคำ คอนคาแคฟโกลด์คัพ: 2017
ทีมยอดเยี่ยม คอนคาแคฟโกลด์คัพ: 2017
ออลสตาร์ เมเจอร์ลีกซอกเกอร์: 2018
ผู้เล่นยอดเยี่ยมแห่งปี แวนคูเวอร์ไวต์แคปส์: 2018
ประตูยอดเยี่ยมแห่งปี แวนคูเวอร์ไวต์แคปส์: 2018
ผู้เล่นชายชาวแคนาดายอดเยี่ยมแห่งปี: 2018, 2020
ผู้เล่นหน้าใหม่ยอดเยี่ยมแห่งเดือน บุนเดิสลีกา: พฤษภาคม 2020
ผู้เล่นหน้าใหม่ยอดเยี่ยมแห่งฤดูกาล บุนเดิสลีกา: 2019–20
ทีมยอดเยี่ยมแห่งฤดูกาล บุนเดิสลีกา: 2020–21
ทีมยอดเยี่ยมแห่งฤดูกาล บุนเดิสลีกา โดย kicker: 2019–20
ทีมยอดเยี่ยมแห่งฤดูกาล ยูฟ่าแชมเปียนส์ลีก: 2019–20
กองหลังยอดเยี่ยมแห่งฤดูกาลของยูฟ่า อันดับที่ 2: 2019–20
ทีมยอดเยี่ยมแห่งปีของยูฟ่า: 2020
ทีมหน้าใหม่ยอดเยี่ยมแห่งปี ยูฟ่าแชมเปียนส์ลีก: 2020
ทีมฟุตบอลชายยอดเยี่ยมของโลกโดย IFFHS: 2020
รางวัล Lou Marsh (ชนะเลิศร่วมกัน): 2020
FIFA FIFPro World11: 2020
รางวัล Lionel Conacher: 2020
แหล่งข้อมูลอื่น

Alphonso Davies at WhitecapsFC.com
อัลฟอนโซ เดวีส์ ที่ National-Football-Teams.com
| ด ค กผู้เล่นชุดปัจจุบันของสโมสรฟุตบอลไบเอิร์นมิวนิก  |
| --- | --- |
 1 น็อยเออร์  2 อูปาเมกาโน  3 คิม มิน-แจ  4 เดอ ลิคต์  6 คิมมิช  7 กนาบรี  8 โกเร็ทซ์คา  9 เคน  10 ซาเน  11 กอมาน  15 ไดเออร์  17 มาเน  18 เปเรตซ์  19 เดวีส์  20 ซาร์  21 แอร์น็องแดซ  22 โรกา  23 นีย็องซู  24 ตอลีโซ  25 มึลเลอร์  35 นือเบิล  42 มูซีอาลา  ผู้จัดการ: กงปานี 
| ด ค กรายชื่อนักกีฬาทีมชาติแคนาดา – ฟุตบอลโลก 2022 |
| --- | --- | --- |
|  1 เซนต์ แคลร์  2 จอห์นสตัน  3 แอเดอคูบี  4 มิลเลอร์  5 วิทอเรีย  6 เปียต  7 ยูสตาคีโอ  8 เฟรเซอร์  9 กาบาลินิ  10 ฮอยเลตต์  11 บิวแคนัน  12 อุกโบ  13 ฮัตชินสัน (กัปตัน)  14 เคย์  15 กอเน  16 ปันเตมิส  17 แลริน  18 บอร์ยัน  19 เดวีส์  20 เดวิด  21 โอโซริโอ  22 ลายี  23 มิลลาร์  24 วอเดอร์สปูน  25 คอร์นีลยัส  26 วอเทอร์มัน  ผู้ฝึกสอน: เฮิร์ดมัน  |  1 เซนต์ แคลร์  2 จอห์นสตัน  3 แอเดอคูบี  4 มิลเลอร์  5 วิทอเรีย  6 เปียต  7 ยูสตาคีโอ  8 เฟรเซอร์  9 กาบาลินิ  10 ฮอยเลตต์  11 บิวแคนัน  12 อุกโบ  13 ฮัตชินสัน (กัปตัน)  14 เคย์  15 กอเน  16 ปันเตมิส  17 แลริน  18 บอร์ยัน  19 เดวีส์  20 เดวิด  21 โอโซริโอ  22 ลายี  23 มิลลาร์  24 วอเดอร์สปูน  25 คอร์นีลยัส  26 วอเทอร์มัน  ผู้ฝึกสอน: เฮิร์ดมัน  |  |
เดวีส์กับแคนาดาในนัดที่พบกับโดมินิกาที่โทรอนโตในเดือนตุลาคม ค.ศ. 2018
ประเทศไทยใน พ.ศ. 2489

เหตุการณ์ที่เกิดขึ้นใน พ.ศ. 2489 (ค.ศ. 1946) ในประเทศไทย เป็นปีที่ 165 แห่งกรุงรัตนโกสินทร์ เป็นปีที่ 12 และเป็นปีสุดท้ายในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และเป็นปีแรกในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ :
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (ขณะทรงดำรงพระราชอิสริยยศสมเด็จพระเจ้าอยู่หัวอานันทมหิดล) (จนถึง 9 มิถุนายน)
พระบาทสมเด็จพระมหาภูมิพลอดุลยเดชมหาราช บรมนาถบพิตร (ขณะทรงดำรงพระราชอิสริยยศสมเด็จพระเจ้าอยู่หัวภูมิพลอดุลยเดช) (ตั้งแต่ 9 มิถุนายน)
ผู้สำเร็จราชการแทนพระองค์ :
พระสุธรรมวินิจฉัย (ชั่วคราว) (9 – 16 มิถุนายน)
พระยานลราชสุวัจน์ (ชั่วคราว) (9 – 16 มิถุนายน)
สงวน จูฑะเตมีย์ (ชั่วคราว) (9 – 16 มิถุนายน)
พระเจ้าบรมวงศ์เธอ กรมขุนชัยนาทนเรนทร (ตั้งแต่ 16 มิถุนายน)
พระยามานวราชเสวี (ตั้งแต่ 16 มิถุนายน)
นายกรัฐมนตรี :
หม่อมราชวงศ์เสนีย์ ปราโมช (เสรีไทย) (จนถึง 31 มกราคม)
ควง อภัยวงศ์ (คณะราษฎร) (31 มกราคม – 24 มีนาคม)
ปรีดี พนมยงค์ (คณะราษฎร) (24 มีนาคม – 23 สิงหาคม)
ถวัลย์ ธำรงนาวาสวัสดิ์ (แนวรัฐธรรมนูญ) (ตั้งแต่ 23 สิงหาคม)
สภาผู้แทนราษฎร: ชุดที่ 4 (เริ่ม 6 มกราคม)
ประธานสภาผู้แทนราษฎร :
พระยามานวราชเสวี (แต่งตั้ง) (26 มกราคม – 3 มิถุนายน)
เกษม บุญศรี (แต่งตั้ง) (เริ่ม 4 มิถุนายน)
พฤฒสภา: ชุดที่ 1 (เริ่ม 24 พฤษภาคม)
ประธานพฤฒสภา :
วิลาศ โอสถานนท์ (แต่งตั้ง) (4 มิถุนายน – 24 สิงหาคม)
พระยาศรยุทธเสนี (แต่งตั้ง) (ตั้งแต่ 31 สิงหาคม)
ประธานศาลฎีกา: พระยาลัดพลีธรรมประคัลภ์
นครจัมปาศักดิ์: เจ้ายุติธรรมธร (จนถึง 2 มีนาคม)
เหตุการณ์ > มกราคม

1 มกราคม - หม่อมราชวงศ์เสนีย์ ปราโมช ลาออกจากตำแหน่งนายกรัฐมนตรี หลังจากเสร็จภารกิจเจรจากับประเทศอังกฤษ
6 มกราคม - การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489
เหตุการณ์ > มีนาคม

24 มีนาคม
ปรีดี พนมยงค์ ได้เข้ามาดำรงตำแหน่งนายกรัฐมนตรีคนที่ 7 ของประเทศไทย เพราะรัฐบาลควง อภัยวงศ์ แพ้เสียงในสภาผู้แทนราษฎรเกี่ยวกับร่างพระราชบัญญัติคุ้มครองค่าใช้จ่ายฯ
ควง อภัยวงศ์ ลาออกจากตำแหน่งนายกรัฐมนตรี
เหตุการณ์ > เมษายน

5 เมษายน - ควง อภัยวงศ์ ได้ก่อตั้งพรรคประชาธิปัตย์ โดยการประชุมรวมตัวกันของนักการเมืองกลุ่มหนึ่งที่บริษัทของควง อภัยวงศ์ ที่ย่านเยาวราช แต่ทางพรรคถือเอาวันที่ 6 เมษายน เป็นวันก่อตั้งพรรค เพื่อให้ตรงกับวันจักรี
เหตุการณ์ > พฤษภาคม

9 พฤษภาคม
มีการประกาศใช้รัฐธรรมนูญฉบับที่ 3 ของประเทศไทย หรือ รัฐธรรมนูญแห่งราชอาณาจักรไทย พ.ศ. 2489
สมเด็จพระเจ้าอยู่หัวอานันทมหิดล ทรงลงพระปรมาภิไธยในพระราชพิธีประกาศใช้รัฐธรรมนูญแห่งราชอาณาจักรไทย พ.ศ. 2489
24 พฤษภาคม - การเลือกตั้งสมาชิกวุฒิสภาตามรัฐธรรมนูญ พ.ศ. 2489
เหตุการณ์ > มิถุนายน

4 มิถุนายน - เกษม บุญศรี ได้รับการแต่งตั้งให้เป็นประธานสภาผู้แทนราษฎรคนที่ 6 ถือเป็นประธานสมาชิกสภาผู้แทนราษฎรคนแรกที่มาจากการเลือกตั้ง
9 มิถุนายน
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (ขณะทรงดำรงพระราชอิสริยยศสมเด็จพระเจ้าอยู่หัวอานันทมหิดล) เสด็จสวรรคตด้วยต้องพระแสงปืน ภายในห้องพระบรรทม ณ พระที่นั่งบรมพิมาน เวลาประมาณ 09.20 น.
สมเด็จพระเจ้าน้องยาเธอ เจ้าฟ้าภูมิพลอดุลยเดช ทรงขึ้นครองราชย์เป็นพระมหากษัตริย์รัชกาลที่ 9 เป็นสมเด็จพระเจ้าอยู่หัวภูมิพลอดุลยเดช (พระราชอิสริยยศในขณะนั้น) (พระบาทสมเด็จพระวชิรเกล้าเจ้าอยู่หัว รัชกาลที่ 10 มีพระบรมราชโองการให้เฉลิมพระปรมาภิไธยใหม่ขึ้นเป็น "พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร" ในพระราชพิธีบรมราชาภิเษก พุทธศักราช 2562 ในกาลต่อมา)
18 มิถุนายน - รัฐบาลปรีดี พนมยงค์ ประกาศจัดตั้งคณะกรรมการสอบสวนกรณีการสวรรคตของสมเด็จพระเจ้าอยู่หัวอานันทมหิดล
21 มิถุนายน - เริ่มทำการชันสูตรพระบรมศพของสมเด็จพระเจ้าอยู่หัวอานันทมหิดล
เหตุการณ์ > สิงหาคม

5 สิงหาคม - การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489
23 สิงหาคม
ปรีดี พนมยงค์ ลาออกจากตำแหน่งนายกรัฐมนตรี เนื่องจากถูกกล่าวหาว่ามีส่วนเกี่ยวข้องกับคดีการสวรรคตของสมเด็จพระเจ้าอยู่หัวอานันทมหิดล
พลเรือตรีถวัลย์ ธำรงนาวาสวัสดิ์ ขึ้นดำรงตำแหน่งนายกรัฐมนตรี
เหตุการณ์ > พฤศจิกายน

19 พฤศจิกายน - รัฐบาลไทยประกาศใช้พระราชบัญญัติว่าด้วยการใช้กฎหมายอิสลามในเขตจังหวัดปัตตานี นราธิวาส ยะลา และสงขลา
วันเกิด > มกราคม

1 มกราคม - ทิพาวดี เมฆสวรรค์ นักการเมือง
19 มกราคม - สุเชาว์ พงษ์วิไล นักแสดง
วันเกิด > กุมภาพันธ์

7 กุมภาพันธ์ - กรุง ศรีวิไล นักแสดง
12 กุมภาพันธ์ - ประยงค์ ชื่นเย็น ศิลปินแห่งชาติ
15 กุมภาพันธ์ - ดุสิต ศิริวรรณ นักการเมือง
วันเกิด > มีนาคม

17 มีนาคม - รุ่งฤดี แพ่งผ่องใส ศิลปินแห่งชาติ
28 มีนาคม - เรืองโรจน์ มหาศรานนท์ ทหาร
วันเกิด > เมษายน

1 เมษายน - ชินกร ไกรลาศ ศิลปินแห่งชาติ (ถึงแก่กรรม 18 พฤษภาคม พ.ศ. 2560)
12 เมษายน - ชูชาติ หาญสวัสดิ์ นักการเมือง
24 เมษายน - อาชว์ เตาลานนท์ นักการเมือง
25 เมษายน - ชาญชัย ลิขิตจิตถะ อดีตองคมนตรี (ถึงแก่อนิจกรรม 18 มกราคม พ.ศ. 2560)
วันเกิด > พฤษภาคม

27 พฤษภาคม - พนม นพพร นักร้อง (ถึงแก่กรรม 13 กรกฎาคม พ.ศ. 2566)
30 พฤษภาคม - ศุภชัย พานิชภักดิ์ อดีตรองนายกรัฐมนตรี
วันเกิด > มิถุนายน

2 มิถุนายน - นาท ภูวนัย นักแสดง
9 มิถุนายน - สุทิศา พัฒนุช นักแสดง
10 มิถุนายน - พีรพันธุ์ พาลุสุข นักการเมือง (ถึงแก่อนิจกรรม 30 เมษายน พ.ศ. 2557)
วันเกิด > กรกฎาคม

23 กรกฎาคม - เสริมศักดิ์ พงษ์พานิช รัฐมนตรีว่าการกระทรวงการท่องเที่ยวและกีฬา
วันเกิด > สิงหาคม

13 สิงหาคม - ชิดชัย วรรณสถิตย์ อดีตรองนายกรัฐมนตรี
15 สิงหาคม - จารุพงศ์ เรืองสุวรรณ นักการเมือง
17 สิงหาคม - ศรีสว่างวงศ์ บุญจิตราดุลย์
29 สิงหาคม - สมบัติ ศรีสุรินทร์ นักการเมือง
30 สิงหาคม - พิจิตต รัตตกุล นักการเมือง
วันเกิด > กันยายน

4 กันยายน - อุเทน บุญยงค์ นักแสดง (ถึงแก่กรรม 12 สิงหาคม พ.ศ. 2566)
วันเกิด > ตุลาคม

2 ตุลาคม - สนธิ บุญยรัตกลิน อดีตรองนายกรัฐมนตรี
16 ตุลาคม - นนทิวรรธน์ จันทนะผะลิน ศิลปินแห่งชาติ (ถึงแก่อนิจกรรม 21 มกราคม พ.ศ. 2560)
วันเกิด > ธันวาคม

1 ธันวาคม - สฤต สันติเมทนีดล นักการเมือง
16 ธันวาคม - อิสสระ สมชัย นักการเมือง
25 ธันวาคม - อดุล จันทรศักดิ์ ศิลปินแห่งชาติ
ผู้เสียชีวิต > มีนาคม

2 มีนาคม - เจ้ายุติธรรมธร (หยุย ณ จำปาศักดิ์) เจ้าผู้ครองนครจำปาศักดิ์พระองค์ที่ 12 และผู้ว่าราชการเมืองจำปาศักดิ์ (ประสูติ พ.ศ. 2417)
ผู้เสียชีวิต > พฤษภาคม

19 พฤษภาคม - พระเจ้าวรวงศ์เธอ พระองค์เจ้าอาทิตย์ทิพอาภา พระโอรสพระองค์แรกในพระเจ้าบรมวงศ์เธอ กรมหลวงชุมพรเขตอุดมศักดิ์ ประธานคณะผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล (ประสูติ 24 กรกฎาคม พ.ศ. 2447)
27 พฤษภาคม - เจริญ พาทยโกศล นักร้องนักแต่งเพลงชาวไทย (เกิด กรกฎาคม พ.ศ. 2419)
ผู้เสียชีวิต > มิถุนายน

9 มิถุนายน - พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระมหากษัตริย์ลำดับที่ 8 แห่งราชวงศ์จักรี (พระราชสมภพ 20 กันยายน พ.ศ. 2468) สวรรคต ณ พระที่นั่งบรมพิมาน
11 มิถุนายน - พระเจ้าราชวรวงศ์เธอ พระองค์เจ้าเฉิดโฉม พระราชธิดาในพระบาทสมเด็จพระปิ่นเกล้าเจ้าอยู่หัว (ประสูติ 12 เมษายน พ.ศ. 2399)
ผู้เสียชีวิต > กรกฎาคม

24 กรกฎาคม - เจ้าพระยาพิชัยญาติ (ดั่น บุนนาค) อดีตประธานสภาผู้แทนราษฎรไทย (เกิด 6 มิถุนายน พ.ศ. 2418)
ผู้เสียชีวิต > สิงหาคม

22 สิงหาคม - พระยาสุรเสนา (หม่อมราชวงศ์ชิต กำภู) อดีตองคมนตรีไทย (เกิด 18 ธันวาคม พ.ศ. 2427)
ผู้เสียชีวิต > กันยายน

20 กันยายน - พระครูวรเวทมุนี (อี๋ พุทธสโร) ภิกษุชาวไทย (เกิด 1 ตุลาคม พ.ศ. 2408)
ผู้เสียชีวิต > ตุลาคม

9 ตุลาคม
พระราชวรวงศ์เธอ พระองค์เจ้าศรีสุดสวาดิ พระราชธิดาในกรมพระราชวังบวรวิไชยชาญ (ประสูติ 3 ตุลาคม พ.ศ. 2427)
พระศาสนโศภน (ภา ภาณโก)  สังฆมนตรีช่วยว่าการองค์การปกครอง‎ ประธานกรรมการคณะธรรมยุต กรรมการมหาเถรสมาคม (เกิด 17 พฤศจิกายน พ.ศ. 2423)
ผู้เสียชีวิต > พฤศจิกายน

22 พฤศจิกายน - พระครูสังวรโสภณ (สาย ติสสโร) ภิกษุชาวไทย (เกิด มีนาคม พ.ศ. 2397)
23 พฤศจิกายน - เจ้าพระยาพลเทพ (เฉลิม โกมารกุล ณ นคร) อดีตเสนาบดีกระทรวงเกษตราธิการ (เกิด 21 กันยายน พ.ศ. 2420)
ผู้เสียชีวิต > ไม่ทราบเดือน

ไม่ทราบ - หลวงพ่อไปล่ ฉนฺทสโร ภิกษุชาวไทย (เกิด พ.ศ. 2403)
ไม่ทราบ - เสือฝ้าย หรือ ฝ้าย เพ็ชนะ จอมโจรชาวไทย (ไม่ทราบวันที่เกิด)
ดูเพิ่ม

การสวรรคตของพระบาทสมเด็จพระปรเมนทรมหาอานันทมหิดล
มหาวิทยาลัยมหาจุฬาลงกรณราชวิทยาลัย
ประวัติ

เมื่อกล่าวถึงประวัติและความเป็นมาของมหาวิทยาลัยมหาจุฬาลงกรณราชวิทยาลัยนั้น สามารถแบ่งออกเป็น 7 ยุค กล่าวคือ ยุคการก่อตั้งมหาวิทยาลัย ยุคเริ่มการจัดการศึกษา ยุคปรับปรุงและขยายการศึกษา ยุครับรองปริญญาบัตรและสถานะของมหาวิทยาลัย ยุคพระราชบัญญัติมหาวิทยาลัยมหาจุฬาลงกรณราชวิทยาลัย ยุคเข้าสู่การเป็นศูนย์กลางมหาวิทยาลัยพระพุทธศาสนานานาชาติ ยุครุ่งเรืองของของมหาวิทยาลัยมหาจุฬาลงกรณราชวิทยาลัย โดยมีรายละเอียดดังต่อไปนี้
สัญลักษณ์ประจำมหาวิทยาลัย

พระจุลมงกุฎ (พระเกี้ยว)
พระราชลัญจกรประจำพระองค์พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 ตรงฐานของพระเกี้ยวมีอักษรย่อว่า ม จ ร และมีรูปธรรมจักรวางเป็นฉากเบื้องหลัง
เป็นรูปวงกลมครอบธรรมจักรส่วนกลางเป็นพระเกี้ยว
เป็นพระราชลัญจกรประจำพระองค์พระบาทสมเด็จพระจุลจอมเกล้าเจ้าอยู่หัว รัชกาลที่ 5 รอบกรอบด้านบนมีอักษรภาษาบาลีว่า ปญฺญา โลกสฺมิ ปชฺโชโต รอบกรอบด้านล่างมีอักษรว่า มหาวิทยาลัยมหาจุฬาลงกรณราชวิทยาลัย